Kongsberg Defence & Aerospace

Kongsberg Defence & Aerospace er en teknologibedrift i Kongsberg Gruppen som lager produkter for forsvar og romfart. Bedriften het tidligere Kongsberg Våpenfabrikk og Norsk Forsvarsteknologi.
Kongsberg Defence Systems har 3100 ansatte i innland og utland, og samarbeider blant annet med det europeiske luftfarts- og forsvarskonsernet EADS og amerikanske Raytheon og Lockheed Martin. Kongsberg Defence & Aerospace (KDA) hadde driftsinntekter på 8,5 milliarder kroner i 2020, sammenlignet med 7,2 milliarder kroner året før.


== Historie ==
For historie 1814 - 1987 se Kongsberg Våpenfabrikk
I 1814 ble Kongsberg Våpenfabrikk opprettet, som et svar på landets løsrivelse og en forsikring på å sikre fremtidige interesser og verdier.
På slutten av 1800-tallet ble Krag-Jørgensen-geværet lansert, kanskje Kongsberg Våpenfabrikks mest kjente produkt.
Kongsberg Våpenfabrikk var en sentral aktør i oppbyggingen av norsk industri etter andre verdenskrig. I perioden fra 1960 og fram til 1987 utviklet selskapet seg fra å være en bedrift med hovedfokus på mekanisk produksjon til en bedrift med egen produktutvikling og satsing på flere markeder. Produktspekteret omfattet forsvarsmateriell, bildeler, energiforsyning, data, offshore, luftfart og romfart.
I 1987 ble Kongsberg Våpenfabrikk restrukturert, og all sivil virksomhet ble skilt ut, herunder Norsk Jetmotor. Forsvarsvirksomheten ble videreført i selskapet Norsk Forsvarsteknologi AS, som så dannet grunnlaget for Kongsberg Gruppen. Kongsberg Defence & Aerospace er en del av dette konsernet, ved siden av Kongsberg Maritime og Kongsberg Digital. 

Kongsberg slo sammen divisjonene Kongsberg Protech Systems og Kongsberg Defence Systems til Kongsberg Defence & Aerospace i 2017.Kongsberg Defence & Aerospace har pr. 2021 noen heleide datterselskaper uten omsetning som viser tidligere virksomhet/navn: Norsk Forsvarsteknologi AS, Kongsberg Defence Systems AS og Kongsberg Space AS.
Selskapet har bånd til andre store forsvarsbedrifter i Norden gjennom å eie halvparten av finske Patria som igjen eier halve Nammo. I tillegg eier KDA halvparten av Kongsberg Satellite Services, samt 10 % av Andøya Space. Blant større heleide datterselskap i utlandet finnes det Kongsberg Protech Systems USA som har produsert majoriteten av over 20.000 stk Protector RWS våpenstasjoner, flesteparten av disse til det amerikanske forsvaret.


== Nåværende produkter ==

Integrated Director Group (IDG) – radarsystem for målbelysning
Pingvin/Penguin – passivt varmesøkende antiskipsmissil
Naval Strike Missile (NSM) – antiskipsmissil med passiv bildedannende varmesøker. Launch fra båt og bil.
Joint Strike Missile (JSM) – sjø- og landsmålsmissile med launch fra jagerfly
Trenere og simulatorer for en rekke systemer
Mekanikk og optomekanikk for romfartøyer
EriTac – taktisk kommunikasjon
Multi-Role Radio (MRR) – feltradioer
ComBatt – et system for administrasjon på slagmarken
Krypteringsutstyr
NORTaC-C2IS – kommando- og kontrollsystemer for taktiske operasjoner i Hæren
Komposittmaterialer
MSI-90 ubåtsystem – kommando og våpenstyring for ubåter
MSI 2005F – system for antiubåtkrigføring; til bruk på bl.a. fregatter
Senit 2000 – kommandosystem for Hauk-klasse MTBer
MICOS – minejakt og minesveiping
Kongsberg Mission Planning System (KAMP) – taktisk system for marineoperasjoner
Minesniper – Fjernstyrt mineødelegger
PROTECTOR Remote Weapon Station – fjernstyrt bevegelig tårn for kampkjøretøyer
SL-AMRAAM – bakkeavfyrt AIM-120 luftvernmissil, både som separat system i NASAMS og integrert med HAWK
GBADOC – bakkebasert luftromskontrollsystem
Programvare for E3A AWACS


== Viktige kontrakter ==
August 2007: Rammeavtale vedrørende Common Remotely Operated Weapon Stations (CROWS) med US Army. (Verdi 8 milliarder NOK)
Desember 2008: Kontrakt for leveranse av NSM til Polen. (Verdi 800 millioner NOK)
Desember 2011: Utvidelse av kontrakten fra desember 2008 med Polen. (Verdi 712 millioner NOK)
Oktober 2021: JSM-missiler til det norske forsvaret. (Verdi 4 milliarder NOK)
Oktober 2022: Rammeavtale vedrørende CROWS med US Army. (Verdi 15,5 milliarder NOK)


== Referanser ==


== Eksterne lenker ==
Offisielt nettsted 
(en) Kongsberg Defence & Aerospace – kategori av bilder, video eller lyd på Commons 
(en) Kongsberg Defence & Aerospace – galleri av bilder, video eller lyd på Commons